Diari Oficial de la Generalitat Valenciana


Sumari del DOGV 4258, del 28-05-2002 (2002/5526)

Informació pública de l'alternativa tècnica del programa d'actuació integrada per al desenvolupament de la unitat d'execució 11-UE-R del Pla General d'Ordenació Urbana de Castelló de la Plana.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4258

Data del DOGV
:   28-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5526


Organisme emissor
:   Construcciones Ker, SA

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució 11-UE-R del Pla General d'Ordenació Urbana de Castelló de la Plana. [2002/S5526]
  
La mercantil Construcciones Ker, SA, amb domicili social a Castelló, carretera nacional 340, 80 amb CIF A-12089546 i amb número de telèfon 68 835 17 94, mitjançant el present anunci i en aplicació del que establix l'article 48 C), en relació amb l'article 46.3 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, comunica:
  
Que ha presentat alternativa tècnica del programa d'actuació integrada per al desenvolupament de la unitat d'execució 11-UE-R del Pla General d'Ordenació Urbana de Castelló, amb la següent delimitació: nord, col·legi Lope de Vega, carrer Ricardo Catalá i finques urbanes; sud, finques urbanes i carrer Riu Túria; est, finques urbanes, oest, avinguda València.
  
Per tant, d'acord amb l'article 45 i 32 A) i B) del text legal abans esmentat, s'ha procedit a presentar el corresponent programa d'actuació integrada per al desenvolupament de l'esmentada unitat i la documentació pertinent, comprensiva d'alternativa tècnica, projecte d'urbanització, estudi de seguretat i higiene, projecte de demolició d'edificació i el corresponent estudi de seguretat i higiene, junt amb les corresponents memòries i resta de documentació, i s'utilitzarà la via simplificada del procediment prevista en l'article 48 de la Llei 6/1994, de 15 de novembre.
  
Així, s'ha protocol·litzat alternativa tècnica, projecte d'urbanització, estudi de seguretat i higiene, projecte de demolició d'edificació i el corresponent estudi de seguretat i higiene, junt amb les corresponents memòries i resta de documentació, a la notaria del senyor Joaquín Serrano Yuste mitjançant acta de data 26 d'abril de 2002, amb número de protocol 2544, i els exemplars estan igualment disponibles en la Secció d'Urbanisme i Obres de l'Ajuntament de Castelló de la Plana, de data 16 d'abril de 2002 i amb número de registre d'entrada 28611, sent-ne completat per un altre escrit de data 26 d'abril de 2002, i qualsevol persona podrà, dins del termini de 20 dies comptadors a partir del sendemà de la publicació d'este anunci en el Diari Oficial de la Generalitat Valenciana comparéixer en la notaria per a obtindre còpia de l'acta o sol·licitar que se li exhibisca esta. Així mateix, podrà consultar en l'ajuntament les actuacions derivades de la documentació depositada en este i presentar davant d'este, per a la incorporació a les mateixes, tant al·legacions com alternatives tècniques que pretenguen competir amb l'exposada al públic, i també presentar proposicions juridicoeconòmiques per a executar qualsevol de les alternatives tècniques, en el termini de 5 dies següents comptadors des del venciment del termini de 20 dies abans esmentat.
  
Així mateix, de conformitat amb l'article 71.3 de la Llei Reguladora de l'Activitat Urbanística, en el termini següent a la data en què l'Ajuntament de Castelló de la Plana aprove l'esmentat projecte, es podrà sol·licitar el canvi de retribució a l'urbanitzador, sempre i quan es fixe en este la retribució en terrenys, la qual cosa s'ha d'efectuar en document públic i acompanyat de garantia real o financera suficient. De no formular esta sol·licitud en este termini i davant l'urbanitzador, s'entendrà que la retribució és en terrenys.
  
Expressament es fa saber que este anunci es dirigix, en compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identificació dels quals no consta en la relació emesa pel centre de gestió cadastral, i també a aquells el domicili dels quals figura en este llistat, com a la pròpia parcel·la cadastral, o simplement amb el nom del municipi.